**Austin Ortega** (s. 12. huhtikuuta 1994 Escondido, Kalifornia, Yhdysvallat) on yhdysvaltalainen jääkiekkoilija, joka pelaa Saksan DEL-liigajoukkue EHC Münchenissä. Hän on pelipaikaltaan oikea laitahyökkääjä. Ortega laukoo oikealta.

Ura
---

### Juniori- ja yliopistovuodet

Vuosina 2009–2011 Ortega pelasi T1EHL-juniorisarjaa Colorado Thunderbirdsin C-nuorissa, jonka jälkeen Cedar Rapids RoughRiders varasi hänet 30. pelaajana USHL:n varaustilaisuudessa 2011. Ortega siirtyi joukkueeseen 2011–2012. Hän oli 19 osumallaan RoughRidersin toiseksi paras maalintekijä Gerry Mayhew'n jälkeen. Kaudeksi 2012–2013 Ortega siirtyi toiseen USHL-joukkueeseen, Indiana Iceen. Hän oli tehoilla 24+18=42 joukkueen paras maalintekijä ja toiseksi paras pistemies Mihail Plotnikovin jälkeen, vaikka Ortega siirtyi kesken kauden Fargo Forceen. Hän teki liigan runkosarjassa yhteensä tehot 34+26=60. Ortega sijoittui koko USHL:n maalipörssissä neljänneksi. Hän voitti myös tehoilla 8+4=12 koko pudotuspelien maalipörssin ja jakoi pistepörssin kolmannen sijan neljän muun pelaajan kanssa. Ortega eteni Forcen kanssa aina Clark Cup -finaaleihin saakka, mutta mestaruuden vei lopulta kuitenkin Dubuque Fighting Saints otteluvoitoin 3–0.

Ortega kävi vuodet 2013–2017 Nebraskan yliopistoa Omahassa. *Sophomore -vuotenaan* 2014–2015 hän oli tehoilla 20+17=37 joukkueensa paras maalintekijä ja toiseksi paras pistemies Jake Guentzelin jälkeen. Ortega jakoi koko NCHC:n maalipörssin kolmannen sijan Miami-Ohion Blake Colemanin ja Riley Barberin kanssa sekä pistepörssin yhdeksännen sijan Colemanin kanssa. Hänet valittiin kauden päätteeksi divisioonan kunniamainintatähdistökentälliseen. Ortega oli *Junior -vuotenaan* 2015–2016 tehoilla 21+15=36 jälleen UNO:n paras maalintekijä ja toiseksi paras pistemies Jake Guentzelin jälkeen. Hän sijoittui NCHC:n maalipörssissä neljänneksi. *Senior -vuotenaan* 2016–2017 Ortega oli joukkueensa paras pistemies, maalintekijä ja syöttäjä tehoilla 20+27=47, joilla hän sijoittui koko divisioonan pistepörssissä toiseksi edellään vain UMD:n Alex Iafallo. Ortega jakoi myös maalipörssin viidennen sijan Länsi-Michiganin Matteson Iacopellin kanssa. Hänet valittiin kauden päätteeksi NCHC:n ensimmäiseen tähdistökentälliseen ja NCAA:n lännen tähdistökentälliseen.

### Ammattilaisura

Viimeisen yliopistokautensa päätteeksi, maaliskuussa 2017 Ortega siirtyi loppukevääksi amatööritry-out -sopimuksella hänen kotiseudulleen AHL-joukkue San Diego Gullsiin. Ortega pelasi siellä kuusi runkosarjaottelua tehopistein 4+1=5 ja kaksi playoff-ottelua ilman tehopisteitä. Syyskuussa hän teki joukkueen kanssa vuoden mittaisen AHL-sopimuksen. NHL-varaamaton Ortega osallistui samana syksynä myös Anaheim Ducksin harjoitusleirille. Hän pelasi kaudella 2017–2018 AHL:ssä 29 runkosarjaottelua tehopistein 3+13=16. Puolet kaudestaan Ortega pelasi kuitenkin ECHL-joukkue Utah Grizzliesin vahvuudessa. Hän teki siellä yli puolentoista pisteen ottelukohtaisella keskiarvolla 29 runkosarjaottelussa tehot 18+27=45, joilla Ortega oli joukkueen kolmanneksi paras pistemies.

Kaudeksi 2018–2019 Ortega siirtyi vuoden mittaisella sopimuksella Ruotsin SHL-liigan Växjö Lakers HC:hen. Ortega kypärätemppuna Mestarien liigan ottelussa 1. syyskuuta 2018 itävaltalaista Ec Salzburgia vastaan hän onnistui tekemään kypärätempun. Ortegan toinen maali syntyi ylivoimalla ja se jäi Lakersin voittomaaliksi. Hänen kolmas osumansa viimeisteli joukkueelle 5–2-loppulukemat. Ortega keräsi ottelussa myös yhden syöttöpisteen. Hänet valittiin CHL:n viikon yhdeksi kolmesta tähtipelaajasta. Kokonaisuudessaan Ortegan kausi osoittautui pettymykseksi, kun hän teki 31 runkosarjaottelussa tehot 3+9=12 ja kuudessa CHL-ottelussa tehot 3+3=6. Helmikuussa 2019 Ortegan sopimus Lakersin kanssa purettiin ja hän siirtyi loppukauden kattavalla sopimuksella Saksan DEL-liigan Eisbären Berliniin. Ortega teki siellä viidessä runkosarjaottelussa lähes kahden pisteen ottelukohtaisella keskiarvolla tehot 2+7=9 ja hän keräsi teholukeman +8. Pudotuspeleissä Ortega teki kahdeksassa ottelussa tehot 5+4=9, joilla hän oli Eisbärenin paras pistemies ja maalintekijä. Ensimmäisessä playoff-ottelussaan 6. maaliskuuta 2019 vieraissa Straubing Tigersia vastaan Ortega onnistui tekemään kaksi maalia, joista toinen ratkaisi Eisbärenille 2–3-voiton ensimmäisessä jatkoerässä ajassa 70.31. Huhtikuussa hän teki joukkueen kanssa vuoden mittaisen jatkosopimuksen. Ortega oli kaudella 2019–2020 Eisbärenin toiseksi paras pistemies Marcel Noebelsin jälkeen.

Ortega siirtyi kaudeksi 2020–2021 vuoden mittaisella sopimuksella SM-liigajoukkue Turun Palloseuraan. Tammikuussa 2021 hänen sopimuksensa kuitenkin purettiin yhteisymmärryksessä, kun Ortegan ja seuran odotusarvot eivät kohdanneet. Hän teki 16 ottelussa tehot 3+3=6. Pari päivää myöhemmin Ortegan vahvistettiin siirtyvän loppukauden kattavalla sopimuksella monikansallisen Bet-at-home ICE Hockey Leaguen itävaltalaisjoukkue EC Salzburgiin.

Pelityyli
---------

TPS:n pelaajakoordinaattori Tomi Kallion mukaan Ortega on nopea ja ketterä luistelija, joka on varustettu maalintekijän vaistoilla. Kallion mukaan hän tuo joukkueen hyökkäykseen nopeutta, taitoa sekä yllätyksellisyyttä.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Cedar Rapids RoughRiders | USHL | 59 | 19 | 13 | 32 | 39 | 2 | 0 | 1 | 1 | 0 |
| 2012–2013 | Indiana Ice | USHL | 44 | 24 | 18 | 42 | 28 | – | – | – | – | – |
|  | Fargo Force | USHL | 22 | 10 | 8 | 18 | 15 | 13 | 8 | 4 | 12 | 15 |
| 2013–2014 | Univ. of Nebraska-Omaha | NCHC | 35 | 9 | 10 | 19 | 10 | – | – | – | – | – |
| 2014–2015 | Univ. of Nebraska-Omaha | NCHC | 39 | 20 | 17 | 37 | 18 | – | – | – | – | – |
| 2015–2016 | Univ. of Nebraska-Omaha | NCHC | 35 | 21 | 15 | 36 | 12 | – | – | – | – | – |
| 2016–2017 | Univ. of Nebraska-Omaha | NCHC | 38 | 20 | 27 | 47 | 26 | – | – | – | – | – | Ykköstähdistö |
|  | San Diego Gulls | AHL | 6 | 4 | 1 | 5 | 6 | 2 | 0 | 0 | 0 | 0 |
| 2017–2018 | San Diego Gulls | AHL | 29 | 3 | 13 | 16 | 17 | – | – | – | – | – |
|  | Utah Grizzlies | ECHL | 29 | 17 | 28 | 45 | 25 | – | – | – | – | – |
| 2018–2019 | Växjö Lakers HC | SHL | 31 | 3 | 9 | 12 | 10 | – | – | – | – | – |
|  | Eisbären Berlin | DEL | 5 | 2 | 7 | 9 | 0 | 8 | 5 | 4 | 9 | 8 |
| 2019–2020 | Eisbären Berlin | DEL | 52 | 18 | 22 | 40 | 42 | – | – | – | – | – |
| 2020–2021 | TPS | SM-liiga | 16 | 3 | 3 | 6 | 8 | – | – | – | – | – |
|  | EC Salzburg | ICEHL | 19 | 7 | 7 | 14 | 10 | 9 | 4 | 2 | 6 | 4 |
| 2 kautta | yhteensä | DEL | 57 | 20 | 29 | 49 | 52 | 8 | 5 | 4 | 9 | 8 |
| 2 kautta | yhteensä | AHL | 35 | 7 | 14 | 21 | 23 | 2 | 0 | 0 | 0 | 0 |
| 1 kausi | yhteensä | SHL | 31 | 3 | 9 | 12 | 10 | – | – | – | – | – |
| 1 kausi | yhteensä | SM-liiga | 16 | 3 | 3 | 6 | 8 | – | – | – | – | – |

Lähteet
-------

* Austin Ortega The Internet Hockey Databasessa (englanniksi)
* Austin Ortega Eurohockey-sivustolla (englanniksi)
* Austin Ortega *Elite Prospects*. Everysport Media Group AB.  (englanniksi)

### Viitteet

1. 1 2 3 4  Austin Ortega *Elite Prospects*. Everysport Media Group AB.  (englanniksi)
2. ↑  Elite Prospects - Cedar Rapids RoughRiders *eliteprospects.com*. Everysport Media Group. Viitattu 17.7.2020. (englanniksi)
3. ↑  Elite Prospects - Indiana Ice *eliteprospects.com*. Everysport Media Group. Viitattu 17.7.2020. (englanniksi)
4. ↑  Elite Prospects - USHL Stats 2012-2013 *eliteprospects.com*. Everysport Media Group. Viitattu 17.7.2020. (englanniksi)
5. ↑  Elite Prospects - USHL Stats 2012-2013 *eliteprospects.com*. Everysport Media Group. Viitattu 17.7.2020. (englanniksi)
6. ↑  NCHC 2014-15 League Leaders *hockeydb.com*. hockeyDB.com. Viitattu 17.7.2020. (englanniksi)
7. ↑  NCHC 2015-16 League Leaders *hockeydb.com*. hockeyDB.com. Viitattu 17.7.2020. (englanniksi)
8. ↑  NCHC 2016-17 League Leaders *hockeydb.com*. hockeyDB.com. Viitattu 17.7.2020. (englanniksi)
9. ↑  Togerson, Derek: Gulls Sign San Diego Native *nbcsandiego.com*.  20.3.2017. NBC Universal Inc. Viitattu 17.7.2020. (englanniksi)
10. ↑  Anaheim Ducks 2017 Training Camp Roster (pdf) *nhl.bamconent.com*. Anaheim Ducks. Viitattu 17.7.2020. (englanniksi)
11. ↑  Elite Prospects - Utah Grizzlies *eliteprospects.com*. Everysport Media Group. Viitattu 17.7.2020. (englanniksi)
12. ↑  Toresson, Carolina: Växjö Lakers signar amerikansk högerskytt *vaxjolakers.com*.  23.6.2018. Växjö Lakers Idrott AB. Viitattu 17.7.2020. (ruotsiksi)
13. ↑  Matches *championshockeyleague.com*.  1.9.2018. Champions Hockey League (CHL) AG. Viitattu 17.7.2020. (englanniksi)
14. ↑  Hellanto, Riku: Kärppien slovakkitähden huippuotteet noteerattiin – valittiin CHL-kierroksen tähdistöön *MTVuutiset.fi*.  3.9.2018. Telia Company AB. Viitattu 17.7.2020.
15. ↑  Eisbären Berlin verpflichten Stürmer Austin Ortega *eisbaeren.de*.  6.2.2019. EHC Eisbären Management GmbH. Viitattu 17.7.2020. (saksaksi)
16. ↑  Jonsson, Fredrik; Svensson, Johan: Bekräftat: Mästarna släpper floppvärvningen *expressen.se*.  6.2.2019. AB Kvällstidningen Expressen. Viitattu 17.7.2020. (ruotsiksi)
17. ↑  Elite Prospects - Eisbären Berlin *eliteprospects.com*. Everysport Media Group. Viitattu 17.7.2020. (englanniksi)
18. ↑  Straubing Tigers - Eisbären Berlin *DEL.org*.  6.3.2019. Deutsche Eishockey Liga GmbH & Co. KG. Viitattu 17.7.2020. (saksaksi)
19. ↑  Ortega verlängert, Wissmann und Müller bleiben, Dietz erhält DEL-Vertrag *eisbaeren.de*.  4.4.2019. EHC Eisbären Management GmbH. Viitattu 17.7.2020. (saksaksi)
20. ↑  Elite Prospects - Eisbären Berlin *eliteprospects.com*. Everysport Media Group. Viitattu 17.7.2020. (englanniksi)
21. 1 2  DEL:ssä tehoillut Ortega TPS:n haaviin – "Maalintekijän vaistoilla varustettu ketterä luistelija" *Jatkoaika.com*.  17.7.2020. Jatkoaika r.y. Viitattu 17.7.2020.
22. ↑  Hepojärvi, Harri: TPS purki floppihyökkääjän sopimuksen – Rauli Urama perusteli: "Odotusarvot eivät toteutuneet" *iltalehti.fi*.  5.1.2021. Alma Media Suomi Oy. Viitattu 5.1.2021.
23. ↑  Silventoinen, Juho: Austin Ortegan TPS-sopimus purkuun – "Odotusarvot eivät tällä kertaa toteutuneet" *Jatkoaika.com*.  5.1.2021. Jatkoaika r.y. Viitattu 5.1.2021.
24. ↑  Seppä, Lassi: TPS:stä lähtenyt Austin Ortega löysi työpaikan Itävallasta *Jatkoaika.com*.  7.1.2021. Jatkoaika r.y. Viitattu 7.1.2021.